**JUDECĂTORIA SECTOR 4 BUCUREŞTI**

**DECIZIE NR. 48/2020**

**- din data de 15.05.2020 -**

Ca urmare a încetării la data de 14.05.2020 a stării de urgenţă instituite pe teritoriul României,

 În vederea reducerii riscului de contaminare cu coronavirusul SARS – CoV2, pentru a asigura sănătatea şi securitatea în muncă a personalului Judecătoriei sector 4 Bucureşti, precum şi sănătatea tuturor celorlalţi particicpanţi la înfăptuirea actului de justiţie, dar şi pentru buna desfăşurare a activităţii de judecată,

Văzând Hotărârea Consiliului Superior al Magistraturii – Secţia pentru judecători nr. 734/12.05.2020, Hotărârea Colegiului de conducere al Curţii de Apel Bucureşti nr. 97/11.05.2020 şi Deciziile Preşedintelui Tribunalului Bucureşti nr. 70/12.05.2020, nr. 71/14.05.2020 şi nr. 72/15.05.2020,

 Apreciind că este necesară o reluare graduală a activității instanței,

**DECIDE**:

**ART. 1**

Modifică Decizia nr. 47/12.05.2020, în sensul că de la data de 18.05.2020, accesul în sediul instanţei nu mai este condiţionat de completarea chestionarului privind simptomele specifice COVID-19.

 **ART. 2**

 Completează Decizia nr. 47/12.05.2020 cu următoarele dispoziţii:

 **2.1** Începând cu data de 18.05.2020, pe toată durata de aplicare a prezentei decizii, în sediul Judecătoriei sector 4 Bucureşti, reprezentanții mass-media și persoanele care doresc să participe la o ședință de judecată cu caracter public, au acces pe baza programării prealabile.

**2.2** În scopul participării la şedinţa de judecată, persoanele anterior menţionate vor transmite o cerere scrisă, recomandabil prin poștă electronică sau prin fax, cu cel puțin 24 de ore înainte de ședința la care doresc să participe, în cerere persoanele în discuţie indicând în mod obligatoriu numărul de telefon.

**2.3** Cererile se soluționează de conducătorul Biroului de Informare și Relații Publice, după consultarea președintelui completului de judecată, soluţia fiind comunicată în timp util solicitantului.

Cererea nu poate fi respinsă pentru alte considerente decât imposibilitatea respectării distanței de protecție sau o altă situație de risc medical.

 **2.4** În cazul admiterii cererii, se procedează la adăugarea persoanei respective/reprezentantului mass-media pe lista ședinței de judecată în cauză, comunicată personalului jandarmeriei.

**Prezenta decizie intră în vigoare la data de 18.05.2020 și va fi aplicabilă până la încetarea tuturor restricțiilor instituite de autorități la nivel național în vederea prevenirii răspândirii infecției cu coronavirusul SARS-CoV-2.**

Prezenta decizie se va aduce la cunoştinţa întregului colectiv al instanţei, a corpului de jandarmi care asigură paza clădirii şi supraveghează menţinerea ordinii în incinta Judecătoriei sector 4 Bucureşti, a Baroului Bucureşti, a Parchetului de pe lângă Judecătoria sector 4 Bucureşti, precum şi a publicului.

**PREŞEDINTELE JUDECĂTORIEI SECTOR 4 BUCUREŞTI**

**JUDECĂTOR MIHAELA-OANA PUŢINTEI**